GiliGold/VAD_KnessetCorpus huggingface dataset:
מכלוף מיקי זוהר:
	אם מישהו תוהה מה אני עושה בכנסת, אז אני בדרכי לוועדה לביקורת המדינה בשביל להשיב על דוח ביקורת שיצא נגד המשרד
מכלוף מיקי זוהר:
 כשאמרו לי בלשכה ובצוות שאני לא חייב ללכת, אמרתי שברגע שיש דיון שקשור למשרד התרבות והספורט אני רוצה להיות נוכח
מכלוף מיקי זוהר:
 מאז שנבחרתי להיות שר הייתי כמה וכמה פעמים בכנסת
מכלוף מיקי זוהר:
 כמעט לכל נושא שקשור למשרד שלי אני משתדל להגיע
מכלוף מיקי זוהר:
 הגעתי להרבה יותר דיונים שהיו קשורים למשרד שלי מאשר לא הגעתי
מכלוף מיקי זוהר:
 אם מדברים על יחס, ל-80% מהדיונים שקשורים למשרד שלי הגעתי
מכלוף מיקי זוהר:
 למה אני עושה את זה ולמה אני פה כדי לדבר על זה? משום שהייתי שמונה שנים חבר כנסת וראיתי כמה עוצמת הכנסת חלשה ביחס לממשלה וכיצד הממשלה נוטה לזלזל בעבודת הכנסת, שזה דבר שלא היה מקובל עלי גם כשהייתי חבר כנסת וגם לא מקובל עלי היום
מכלוף מיקי זוהר:
 הכנסת היא הגוף הפרלמנטרי הדמוקרטי החשוב בישראל, היא הכוח שמניע את כל התהליכים שקשורים למדיניות של הממשלה
מכלוף מיקי זוהר:
 הממשלה לא יכולה ליישם מדיניות ללא עבודת הכנסת
מכלוף מיקי זוהר:
 כשאנחנו מוצאים שהממשלה לא נותנת את ההתייחסות הראויה לכנסת, מתחילה להיות פגיעה אמיתית גם בעבודת הממשלה וגם בעבודת הכנסת
מכלוף מיקי זוהר:
 מניסיוני הקצר ראיתי שכשהיו לי דיונים שקשורים במשרד שלי והופעתי כשר בממשלה בפני חברי הכנסת, הדיונים עברו חלק מאוד, לא היו ויכוחים יותר מידי, היו נושאים שהכל הובהר, לא הייתה אי ודאות, השאלות נענו גם מבחינת איך שאני רואה את זה מבחינת המדיניות וגם מבחינת איך שאני רואה את זה מבחינה משפטית
מכלוף מיקי זוהר:
 היועצים המשפטיים של המשרד ואנשי המקצוע של המשרד התלוו לדיון בגלל שהם ידעו שהשר מגיע, מה שגרם לדיון להיות הרבה יותר פורה, הרבה יותר יעיל
מכלוף מיקי זוהר:
 במצב בו הדיון קורה עם נציג אחד של המשרד שלא בהכרח תמיד יודע את כל האינפורמציה והפרטים נתקלים בסיטואציה שחברי הכנסת כועסים על הפקידות, מתחיל להיווצר איזה שהוא עימות בין הפקידות לבין הכנסת ששום דבר לא יוצא ממנו
מכלוף מיקי זוהר:
      אני לא יודע מה הכלים, אתה יושב ראש ועדת הכנסת וגם יושב ראש הקואליציה, אבל צריכה להיות שיחה עם יושב הראש הכנסת כדי לייצר יחד עם הגורמים המשפטיים, יחד עם שגית ועוד חברים נוספים איזה שהוא מנגנון עבודה שונה
מכלוף מיקי זוהר:
 אני לא חושב שסביר שאם יש דיון בכנסת שקשור למשרד ממשלתי  שהשר לא יגיע אליו
מכלוף מיקי זוהר:
 השר חייב להגיע, לדבר, להסביר, וזה לא פחיתות כבוד, זו הערכה לכנסת שהיא הרשות המחוקקת
מכלוף מיקי זוהר:
 עם כל הרצון שלנו, וטוב שיש את הפרדת הרשויות, עדיין צריכה להיות איזו שהיא סינרגיה, איזה שהוא חיבור עבודה מקצועי כלשהו בין הגופים, בטח כשהכנסת מפקחת על עבודת הממשלה
מכלוף מיקי זוהר:
      אני פה כדי לומר שהמדיניות הזאת חייבת להשתנות
מכלוף מיקי זוהר:
 הגיע הזמן שלכנסת יהיה את המעמד הראוי לה, ששרי הממשלה והרשות המבצעת ידעו לייצר את שיתוף הפעולה יחד עם הכנסת, מה שיקל מאוד על העבודה השוטפת של כולם ויהפוך את העבודה של כל כולנו להרבה יותר ראויה, להרבה יותר חיובית ולהרבה יותר מקובלת על ידי הציבור
מכלוף מיקי זוהר:
 אני חושב שהדבר הזה מתבקש ואני אשמח לעמוד לעזר בעניין הזה
מכלוף מיקי זוהר:
 יישר כוח על הדיון החשוב
אופיר כץ:
 תודה, אדוני השר
אופיר כץ:
 באמת כייף וחשוב לשמוע שר בממשלה שמדבר בעד חיזוק הכנסת אל מול הממשלה
אופיר כץ:
 חשוב, תורם, ושוב תודה שהגעת
בועז ביסמוט:
דווקא בגלל הפרדת הרשויות אנחנו רוצים כנסת עוצמתית
בועז ביסמוט:
 חבר הכנסת סולומון, בקשה
שמעון סולומון:
תודה, אדוני היושב ראש
שמעון סולומון:
 אני באמת שמח לשמוע את שר התרבות והספורט, את מילותיו, כי  כשקיימתי בוועדת המשנה ליהודה ושומרון דיון מאוד חשוב בנושא האכיפה והביטחון בכבישי יו"ש בתחילת מאי וביקשתי ממשרדי הממשלה השונים, אם זה מהמשרד לביטחון, אם זה מהמשרד לביטחון לאומי ואם זה ממשרד התחבורה, תשובות מסודרות לגבי שאלות שעלו בוועדה, לא קיבלתי תשובות, שזה בהחלט פוגע בהמשך העבודה של הוועדה עצמה
שמעון סולומון:
 אני לא מבקש שהשרים יגיעו ויתנו תשובות, אני מבקש שהנציגים הרלוונטיים יגיעו
שמעון סולומון:
 אם הנציגים לא מגיעים, זה פוגע בעצם קיום הדיונים הלאה, בסדר הטוב, כי בסופו של דבר אתה רוצה לקבל תשובות ולא לבזבז זמן
שמעון סולומון:
 אני מקווה שהדיון הזה כאן יגיע לכל נציגי המשרדים כדי שהדבר הזה לא יחזור על עצמו
שמעון סולומון:
 אם יש קצבי זמן עמוסים מידי, אפשר להגיד: תקבלו תשובה בעוד כך וכך זמן
שמעון סולומון:
 שלחתי שני מכתבים, כשמחר יש לי דיון על אותו נושא ועוד לא קיבלתי תשובות מכולם
שמעון סולומון:
 חבל שהדבר הזה קורה
שמעון סולומון:
 זה נכון גם לגבי מה שאמרת קודם לכן וגם לגבי מה שאמר שר התרבות והספורט
בועז ביסמוט:
נציג משרד השיכון, בקשה
יעקב אשר:
דווקא בתור משרד שמקיים שיתוף פעולה אני מבין את החשיבות של המידע לכנסת ולמ
יעקב אשר:
מ
יעקב אשר:
מ, שהוא המתווך של חלק מהמידע לכנסת
יעקב אשר:
 צריך להבין שיש שלושה סוגים של  פניות ולהתייחס לכל הפניות כמקשה אחת זו טעות
יעקב אשר:
 יש מידע זמין שצריך לעבור מיד, ללא דיחוי, יש מידע שדורש עיבוד מורכב ואת חלקו לא ניתן להפיק, ויש מידע שמגיע לא דרך המ
יעקב אשר:
מ אלא מחברי הכנסת, מבקשה לעזור למקרים
יעקב אשר:
 מי שמכיר את הנושא של הדיור הציבורי ואת המקרים שבהם עוסק משרד השיכון, יודע שכל מקרה כואב
יעקב אשר:
 כמשנה למנכ"ל אני אוסר לענות ישירות למי שפונה על מישהו אחר
יעקב אשר:
 אנחנו עונים רק כשאנחנו מחזירים תשובה למשפחה, אלא אם המשפחה רוצה לתת ייפויי כוח לחבר כנסת או לשר הרלוונטי ואז אני מקבל פניות אישיות מחברי כנסת לטפל אחרת בתיק מסוים
יעקב אשר:
 יש נתונים שאנחנו לא יכולים לספק
יעקב אשר:
 הנושא של דיור ציבורי הוא נושא שנדון לא מעט
יעקב אשר:
 צריך להבין שאנחנו מקבלים על הדרך מאות פניות של חופש מידע
יעקב אשר:
 זה לא רק המ
יעקב אשר:
מ, זה לא רק חברי כנסת, זה לפעמים חוקר שרוצה לעשות עבודה על התחום ושולח לנו ספר שהוא רוצה שנענה עליו
יעקב אשר:
 ברור שהמ
יעקב אשר:
מ גובר על פניות אישיות ועל חוקרים
יעקב אשר:
 כמה פעמים בשנה מגיעה פנייה על כך שרוצים את דיירי הדיור הציבורי לפי חלוקה מגזרית
יעקב אשר:
 אתם  לא רוצים שנבדוק את החלוקה המגזרית לפי קהילות או לפי מוצא אתני, לכן אנחנו גם לא בודקים את זה ולא יכולים לספק את זה
יעקב אשר:
 כשאומרים לי לבדוק לפי שמות, גם את זה אני לא יכול לעשות כי אני לא אושיב עכשיו ואבדוק את ההשתייכות האתנית של כל אחד מ- 183,000 מקבלי הסיוע בשכר דירה או מ-62,000 הדיירים בדיור הציבורי
יעקב אשר:
      יש לנו הרבה מה לשפר, אני לא מתבלבל, ואנחנו גם מנסים
יעקב אשר:
 הרמנו מערך BI מאוד משמעותי כי לפעמים מתבקשים מאיתנו חתכים, כמו כמה גרים בקומה שנייה
יעקב אשר:
 עכשיו לך תחפש מתוך עשרות אלפי משפחות כמה משפחות חד הוריות גרות בקומה שנייה
יעקב אשר:
 זה נתון שאם נשב שבוע-שבועיים ונשים את כל העובדים, רק אז נגיע אליו
יעקב אשר:
 לפעמים אנחנו מוזמנים לשתי ועדות מקבילות, אבל נעזוב את זה כי זה דבר שיכול לקרות עם אותו בן אדם וזה בר פתרון
יעקב אשר:
 צריך להבין שהמשרדים מתבקשים לתת נתונים שקשה ובלתי אפשרי לייצר
יעקב אשר:
 העניין שצריך לענות או להגיד שיש בעיה, ואני מניח שעל אלה את מדברת, הוא ברור, ונשפר גם את זה
בועז ביסמוט:
הודיה, דווקא כאשר הגענו לכנסת היו נתונים בלי סוף ממשרד השיכון, עד כמה שאני זוכר
בועז ביסמוט:
 דווקא איתם אתם עובדים בסדר
הודיה קין:
אנחנו עובדים בסדר, אבל לפעמים העניין המינימאלי שאנחנו מבקשים זה להגיד שאין אפשרות לספק את הנתונים בפילוחים האלה
יעקב אשר:
  זה קל יותר לענות שאין לנו
יעקב אשר:
 אנחנו מחפשים איך לענות דווקא מתוך החשיבות
יעקב אשר:
 אם אני חושב שיש אפשרות להגיע לנתון, אני מעדיף לא להגיד שאין לנו אלא להפעיל מערכות BI  כדי להשיג
יעקב אשר:
 אני לא מתעלם מהזמינות והמהירות, אבל תבינו גם אותנו
יעקב אשר:
 לספק לכם נתונים של חתכים שאין לנו אותם זה לא דבר פשוט, זה לא לחיצה על כפתור
יעקב אשר:
 בנינו מערכות בשנתיים האחרונות בשביל שנוכל לספק נתונים בגלל שאנחנו מבינים את החשיבות
בועז ביסמוט:
	לא מצופה שח"כים יפנו אליך עם בקשות פרטניות ואישיות, זה די ברור
בועז ביסמוט:
 נציגת רשות המסים, בקשה
שני בוכניק סלומון:
רשות המסים מכירה בחשיבות עבודת המ
שני בוכניק סלומון:
מ
שני בוכניק סלומון:
 אנחנו נענה לכל בקשה או דרישה שתגיע אלינו בהתאם לדין
שני בוכניק סלומון:
 לא תמיד המידע שמבוקש מאיתנו מצוי אצלנו בתצורה שמבקשים מאיתנו
שני בוכניק סלומון:
 יש גוף במדינת ישראל, הוא נקרא הלמ"ס, והתפקיד שלו זה להחצין לציבור מידע סטטיסטי
שני בוכניק סלומון:
 אנחנו מציעים שלפני שפונים למשרד ממשלתי לבקשת מידע, תיעשה איזו שהיא בדיקה האם המידע הזה נמצא בהלמ"ס
הודיה קין:
זו איזו שהיא אמירה על המקצועיות שלנו
הודיה קין:
 הלמ"ס זה מקור מידע מאוד משמעותי עבורנו
הודיה קין:
 אנחנו פונים במקביל להלמ"ס, אבל כשיש נתונים שאין להלמ"ס אנחנו פונים אליכם להשלים
הודיה קין:
 הלמ"ס לא יכול לספק את התמונה שחברי הכנסת רוצים
הודיה קין:
 הלמ"ס הוא מקור מידע מאוד מרכזי עבורנו, אבל להגיד שקודם נפנה להלמ"ס – ברור שאנחנו עושים במקביל גם בדיקה מול הלמ"ס
הודיה קין:
 רשות המסים עד לפני כמה חודשים לא הגיבה לנו בכלל
הודיה קין:
 לא יכולנו לספק לחברי הכנסת דברים שקשורים בתחומים האלה גם בתקופות שהיו מבצעים צבאיים והיה צריך להבין את כל הנושא של עסקים
הודיה קין:
 לאחרונה מיניתם איזה מישהו, אני לא יודעת מה השם, וחל איזה שהוא שינוי שאני מקווה שיימשך
הודיה קין:
 המצב היה קצת דומה למה שקרה לנו עם משרד הביטחון
שגית אפיק:
לרשות המסים יש נתונים מאוד ייחודים משל עצמה
שגית אפיק:
 אותם נתונים דרושים לגבי חקיקה שהיא רוצה לעשות בכל הקשור למערכות חדשניות, אינטרנטיות כאלו ואחרות בשביל גביית המסים
שגית אפיק:
 בוודאי שאי אפשר למצוא את הנתונים האלה בהלמ"ס או באינטרנט בשיטוט חופשי
שגית אפיק:
 כמו שאמרה הודיה, אנחנו מצפים שחברי הכנסת יקבלו את הנתונים המקצועיים והמדויקים ביותר
שגית אפיק:
 אם אין לכם אותם זו שאלה שאפשר להידבר עליה, אבל להפנות אותנו להלמ"ס זו פשוט אמירה לא רצינית
שני בוכניק סלומון:
להלמ"ס יש גישה לנתונים שלנו והם מטויבים הרבה יותר ממה שהם נמצאים ברשות המסים
שני בוכניק סלומון:
 צריך לזכור שרשות המסים, מעבר לעובדה שהיא אמורה לגבות מסים במדינת ישראל, חייבת בחובת סודיות כלפי הנישומים שלה, לכן להחצין מידע מרשות המסים זה לא דבר מאוד פשוט
שני בוכניק סלומון:
 נתונים סטטיסטיים שהם נתונים באלפים זה משהו שאנחנו כן מוסרים להלמ"ס
שגית אפיק:
המ
שגית אפיק:
מ לא פונה בפנייה פרטנית לגבי נישום שיש לכם חובה להגן על פרטיותו, הוא פונה לגבי מידע מתוכלל ביחס לאוכלוסיות רבות, בין אם לצורך מעקב אחר יישום חוק, בין אם בנושא מסוים שהתעורר כדי להבין
שגית אפיק:
 הנתונים שהם מבקשים מכם הם לא נתונים כאלה שחוסים תחת הגנת הפרטיות או תחת סודיות פרטי נישום, הם נתונים הרבה יותר רחבים
שגית אפיק:
 אני חושבת, בדומה למשרד הביטחון ולצה"ל, שיש אצלכם נתונים ייחודיים שהם לא יכולים להשיג ממקום אחר ואם הם לא יקבלו אותם מכם הם לא יוכלו לנתח אותם עבור חברי הכנסת
שגית אפיק:
מ צריכים את הנתונים הגולמיים
שגית אפיק:
 לפעמים, וראיתי את זה בוועדת הכספים, גם למשרד האוצר, גם לרשות המסים וגם לרשות שוק ההון יש אינטרס להעביר את הנתונים כמו שהם רואים אותם, אחרי שהם ניתחו אותם
שגית אפיק:
 חברי הכנסת רוצים לקבל את הניתוח שהמ
שגית אפיק:
מ עושה להם, לכן הם צריכים לקבל מידע שהוא יחסית גולמי, לא מידע שעובד בדרך כזאת או אחרת
שני בוכניק סלומון:
את הנתונים הסטטיסטיים שמצויים אצלנו בלחיצת כפתור ולא דורשים איזה שהוא עיבוד משמעותי ומורכב אנחנו נמסור באופן מיידי
אופיר כץ:
ומה לגבי נתונים עם עיבוד משמעותי ומורכב? למה זו בעיה?
שני בוכניק סלומון:
אנחנו פועלים לצורכי גביית מסים, אין לנו יחידת מחקר שיכולה לשבת ימים ושעות ולעבד את הנתונים
שגית אפיק:
הבקשה היא לא לעיבוד
אופיר כץ:
לא ביקשנו מכם להחליף את המ
אופיר כץ:
 אתם צריכים להעביר את הנתונים למ
אופיר כץ:
מ והוא זה שעושה את העבודה
הודיה קין:
יש להם סמנכ"ל מחקר
הודיה קין:
 מה תפקידו? אגב, העניין של אומדני עלות מעוגן בתקנון הכנסת בשביל לספק אותו לחברי הכנסת, לכן לפעמים כן נדרש עיבוד
שגית אפיק:
הוא מעוגן גם בחוק יסוד: משק המדינה, לא רק בתקנון
שגית אפיק:
 בלי הנתונים אי אפשר לעשות את זה
הודיה קין:
לפחות תגידו שאתם לא יכולים לספק את המידע
הודיה קין:
 אנחנו לא מקבלים מענה בכלל, גם לא לגבי מה כן נקבל ומה לא נקבל
שגית אפיק:
אני מבינה שלאחרונה יש איזה שהוא שיפור מול הגוף הזה
הודיה קין:
יש קצת שיפור, ואנחנו מקווים שזה יהיה במגמה חיובית גם להמשך
שני בוכניק סלומון:
אני אעביר את המסר שייתנו מענה בסגנון של "לא נוכל למסור את המידע"
שגית אפיק:
עם הנמקה מסוימת למה, כדי שנוכל לדעת ולא נהיה בחושך
שני בוכניק סלומון:
חשוב להסתכל מידי פעם גם באתר רשות המסים, כי הרבה מאוד נתונים של היחידה לתכנון וכלכלה מוחצנים באופן קבוע לציבור
הודיה קין:
אנחנו לא הציבור
שני בוכניק סלומון:
אני מציינת את זה בנוסף
הודיה קין:
אנחנו מכירים את הנתונים המפורסמים
אופיר כץ:
כשאתם מגיעים לוועדת הכספים כדי להעביר דברים שחשובים לכם, האם גם אז שולחים אתכם לאתרים של הציבור כדי לראות את המידע? אני לא מצליח להבין את האמירה הזאת
שגית אפיק:
יש חוק שקובע את החובה להעביר למ
שגית אפיק:
מ נתונים בהתאם לבקשתם
שגית אפיק:
 בחוק לא כתוב שהמ
שגית אפיק:
מ ילכו לשוטט בגוגל על מנת לחפש את הנתונים שרשות המסים החליטה להראות לציבור
עמי צדיק:
רשות המסים היא גוף מאוד חשוב כדי לקבל נתונים בכל מיני סוגיות שעומדות על הפרק
עמי צדיק:
 שוב ושוב אנחנו נשענים על נתונים, שוב ושוב אנחנו פונים אליכם
עמי צדיק:
 עד לפני כמה חודשים בכלל לא עניתם לנו
עמי צדיק:
 בחודשים האחרונים אתם עונים לנו בצורה מאוד קמצנית
עמי צדיק:
 לדוגמה, בנושא של עסקים לפי יישוב שהוגש מסמך מ
עמי צדיק:
מ
עמי צדיק:
מ שהתבסס על נתוני הלמ"ס, נדרש בדיון לפנות גם אליכם
עמי צדיק:
 כנראה שגם להלמ"ס אתם לא מעבירים נתונים
עמי צדיק:
 מדובר על לדעת כמה עסקים יש בכל יישוב, שאלה נתונים שמצריכים עיבוד מאוד פשוט כי יש לכם את תיקי הנישומים
עמי צדיק:
 לא קיבלנו את זה בטענה שאתם לא יכולים לעשות את זה
עמי צדיק:
 אם זה דורש עיבוד מיוחד, זה דורש עיבוד מיוחד
עמי צדיק:
 אנחנו עובדים הרבה מאוד עם הלמ"ס, כאשר גם שם יש לפעמים צורך בעיבוד מיוחד שהם עושים לנו
עמי צדיק:
 מעת לעת אנחנו פונים אליהם תמורת תשלום
עמי צדיק:
 גם לכם אנחנו מוכנים לשלם
עמי צדיק:
 אם יש צורך, הכנסת, לטובת האינטרס הציבורי, לטובת הדיונים המועילים והמיטביים בכנסת, מוכנה לשלם
עמי צדיק:
 בעבר ביקשנו להיפגש עם ראש הרשות
עמי צדיק:
 כמה פעמים נקבע דיון שבסוף לצערי בוטל בגלל הקורונה או כל מיני בעיות, לא באשמת מישהו
עמי צדיק:
 אנא תעבירי לראש הרשות, עוד לפני שהוא פורש, שאנחנו מעוניינים להיפגש איתו ועם סגניתו
עמי צדיק:
 נשמח לדבר איתכם, לקבוע נהלי עבודה מסודרים, כי עד היום זה לא היה קיים
אופיר כץ:
 נציג צה"ל, בקשה
עומר קנובלר:
אני מצטרף לדברים שסיגל אמרה
עומר קנובלר:
 הנושא של העברת מידע לכנסת הוא נושא שהחשיבות שלו ברורה, לכן אנחנו עושים כל מה שאנחנו יכולים מהצד שלנו כדי לוודא שהדברים יקרו כמה שיותר מהר
אופיר כץ:
יש פער בין האמירות שלכם למה שאנחנו כחברי כנסת חווים מולכם
עומר קנובלר:
אנחנו יודעים שאין שום בקשה שמגיעה שהמענה לה הוא לא לענות
עומר קנובלר:
 זה נכון שלחלק מהדברים לוקח זמן, לכן הביקורת ברורה
עומר קנובלר:
 אין מקרה שבו מגיעה בקשה שלא נענית כי מחליטים לא לענות לה
עומר קנובלר:
 יש דברים שלוקחים זמן, לכן צריך לקצר את הזמן
אופיר כץ:
לא מקבלים החלטה, פשוט מתעלמים
עומר קנובלר:
זה לא המצב
אופיר כץ:
זה ועוד איך המצב, זה בדיוק המצב
עומר קנובלר:
לקחנו לתשומת לב את הדברים גם מהצד שלנו ואנחנו נפעל לוודא שהדברים ישתפרו ככל האפשר
אורלי אלמגור-לוטן:
בדיון הקודם הייתה נציגה של הפצ"ר שהתייחסה לזה מאוד ברצינות
אורלי אלמגור-לוטן:
 הבעיה, להבנתנו, היא לא עם הפצ"ר, היא עם מזכירות פיקוד עליון
אורלי אלמגור-לוטן:
 אני לא יודעת אם זה נתקע אצל סיגל או זה נתקע במפ"ע, אבל אני חייבת להגיד שזה נראה כמו מדיניות כי אנחנו לא מקבלים כלום
אורלי אלמגור-לוטן:
 אני חייבת לתת שתי דוגמאות שאחת מהן היא אבסורדית לחלוטין
אורלי אלמגור-לוטן:
 אם ניקח את הסיפור של התאבדויות של חיילים בצה"ל, אז אכ"א מפרסם כל שנה בתקשורת את הנתונים האלה
אורלי אלמגור-לוטן:
 בפעם האחרונה שהייתה כתבה כזאת, פנינו בצורה מסודרת וביקשנו לקבל את המצגת שיצאה בתקשורת כדי להתחיל להבין מה כבר קיים אבל לא קיבלנו אותה
אורלי אלמגור-לוטן:
 כשהדובר שלנו פנה בצורה לא פורמאלית לדובר צה"ל, הוא קיבל את זה באותו רגע
אורלי אלמגור-לוטן:
 הדוגמה השנייה היא לגבי הנושא של תכניות חינוכיות בצה"ל שאין בו עניין של סיווג ואין שום סיבה לא להעביר את המידע הזה
אורלי אלמגור-לוטן:
 בכנסת הקודמת ביקשנו לקבל נתונים לגבי התמיינות של מלש"בים מהפריפריה ליחידות טכנולוגיות בצה"ל אבל לא נענינו, או שנענינו בהתחלה שזה מורכב, וכמה חודשים אחר כך הייתה כתבה בתקשורת עם הנתונים האלה שביקשנו
אורלי אלמגור-לוטן:
 האמת שאני לא מצליחה לראות שום הסבר לזה, חוץ מזה שיש כאן איזו שהיא מדיניות מכוונת של צה"ל או של משרד הביטחון
אורלי אלמגור-לוטן:
 כשמגיע חבר כנסת עם בקשה שקשורה לתחום של ביטחון, מיד אני אומרת לו: אתה יכול לבקש ואנחנו נשלח, אבל לא תקבל את המידע כי הם לא עונים כמדיניות
אורלי אלמגור-לוטן:
 כשאני אומרת לחבר הכנסת לשלוח שאילתה, הוא אומר שלא עונים לו גם לשאילתה, ואז אני אומרת לו לפנות לוועדת חוץ וביטחון כי זאת הדרך שלו אולי לקבל את המידע
אורלי אלמגור-לוטן:
 זו, מבחינתנו, לא שיטת עבודה וזה מסכל מאוד את החוקים
שגית אפיק:
חבל גם עבורכם
שגית אפיק:
 המקום לייצר שקיפות, בוודאי לנושאים ולתחומים שגם אתם רוצים לקדם, הוא הכנסת
שגית אפיק:
 כשאתם לא מעבירים את הנתונים, זה פשוט פוגע באיכות הדיון, במקצועיות וביכולת בסופו של דבר לקדם נושאים שאולי חשובים גם לצה"ל
שגית אפיק:
 אחרי שהנציגה מהפרקליטות הייתה בדיון הקודם הרגשנו בשינוי
שגית אפיק:
 לא הרגשנו את השינוי לגבי הגורמים המקצועיים, ואת זה אולי כן תצליח להנחיל אצלכם כי זה מאוד מאוד חשוב
אופיר כץ:
מנכ"ל נגב גליל, בקשה
אלעזר בן הרוש:
אני רוצה להראות את הזווית של המשרדים הזעירים במערכת
אלעזר בן הרוש:
 רק בשבוע שעבר משרד נגב גליל זומן ל-12 ועדות, כאשר יש לנו משהו כמו שישה עובדים
אלעזר בן הרוש:
 כרגע אנחנו בשלוש ועדות
אלעזר בן הרוש:
 כל דיון כזה משבית לנו את המשרד
אלעזר בן הרוש:
 צריך לראות איך ממננים קצת את העומס מבחינת הוועדות
אלעזר בן הרוש:
 אני מבין שיש חשיבות גדולה שנבוא, נופיע ונציג את הנושאים שאנחנו מטפלים בהם, את הקולות הקוראים, אבל צריך למנן את זה קצת, לראות איך ממננים את זה גם בנוהל, גם מבחינת סדרי הגודל
אלעזר בן הרוש:
 אנחנו לא משרד הביטחון ולא משרד הפנים שיש לנו את אותה כמות של עובדים
אלעזר בן הרוש:
 גם אם נמלא את המצבת שלנו באופן מלא, אנחנו נגיע ל-30 עובדים, ל-35 עובדים
אלעזר בן הרוש:
 ריבוי הדיונים די משתק את המערכת
אלעזר בן הרוש:
 דבר שני, אם אפשר למקד זימונים
אלעזר בן הרוש:
 יש נטייה בוועדות להוציא זימוני רוחב לכל המשרדים הרלוונטיים בנושא מסוים
אלעזר בן הרוש:
 מכיוון שאנחנו נוגעים בצעירים, בתיקים, בנגב גליל, ביישובים מאוימים, אנחנו מוזמנים באופן גורף לכמויות מאוד גדולות של ועדות
אלעזר בן הרוש:
 אם אפשר לרכז את זה קצת, להעלות את הנושאים לפני כן
אלעזר בן הרוש:
 אנחנו לוקחים את הנושא הזה מאוד ברצינות, כשברמה האישית יש גם פניות לשר על זה
אלעזר בן הרוש:
 מאוד קשה לנו גם בוועדות המיוחדות ששם הזימון הוא בכמות משמעותית
אלעזר בן הרוש:
 מאז שאני בתפקיד התקיימו 55 דיונים בוועדות המיוחדות ו-40 דיונים בוועדות הקבועות, הסטטוטוריות
אלעזר בן הרוש:
 באמת עומס מאוד קשה
אלעזר בן הרוש:
 אם אפשר יהיה קצת למנן זה יעזור לנו מאוד
אופיר כץ:
אוקי, נרשום גם את זה
אופיר כץ:
 משרד החינוך, בקשה
איתי חיים:
אני אתייחס תחילה לנושא השאילתות, כי משרד החינוך הוא משרד שידוע בכמות הגדולה של השאילתות שהוא מקבל
איתי חיים:
 החל מחודש ינואר 2023 קיבלנו 55 שאילתות ישירות ועוד 34 רגילות, והיום בבוקר העברנו 13 תשובות לשאילתות האלו
איתי חיים:
 אנחנו מנסים לצמצם את הפערים, אבל כמות השאילתות שמגיעות אלינו היא כמות מאוד מאוד גדולה
איתי חיים:
 יש שאילתות שמה שנדרש מאיתנו זו פנייה של חופש מידע
איתי חיים:
 עכשיו למשל יש דרישה לפרט 5,000 תכניות חינוכיות באיזה קובץ מסודר
איתי חיים:
 אנחנו הרבה פעמים מאבדים ידיים ורגליים בחלק מהסיטואציות
איתי חיים:
      הנושא של התנהלות של כנסת מול ממשלה בזימונים לוועדות כנסת הוא דבר מאוד חשוב
איתי חיים:
 בעבר היה נהוג שבימי ראשון וחמישי כמעט ולא נערכים דיונים, וכנ"ל גם בפגרה, אבל היום יש לנו עומס די גדול גם בימי ראשון וגם בימי חמישי
אופיר כץ:
אני מתנצל בשם חברי הכנסת שהם מעזים לעבוד גם בימי ראשון ולזמן את הנציגים שלכם, זה ממש לא בסדר
איתי חיים:
זו ממש לא הטענה שלי
אופיר כץ:
יש לך טענה שיש פה עבודה בימי ראשון ובימי חמישי
אופיר כץ:
 אתם לא עובדים בימי ראשון וחמישי?
איתי חיים:
נציגי הממשלה עובדים כל הזמן
איתי חיים:
 ברגע שאנחנו מוזמנים לדיון בכנסת, אנחנו נדרשים להכין, לתת מענים ונתונים
איתי חיים:
 מכיוון שאנחנו רוצים לתת את המענים המקצועיים ביותר, אנחנו נדרשים להכנות
איתי חיים:
 כשיש יותר ועדות כנסת העומס גדל עלינו, לכן אנחנו מבקשים קצת התחשבות בנושא הזה
איתי חיים:
 אם בעבר היו 12 ועדות קבועות ועוד שבע מיוחדות, היום יש 16 קבועות, 11 מיוחדות, 17 משותפות ו-23 ועדות משנה
איתי חיים:
      אנחנו מייחסים למ
איתי חיים:
מ
איתי חיים:
מ חשיבות מאוד גדולה ולומדים מהמחקרים שלהם
איתי חיים:
 נכון שיש פה עניין של עמידה בזמנים, אבל לפעמים אנחנו נדרשים לרזולוציות מאוד מאוד קטנות שאין מידע וזה לוקח זמן
איתי חיים:
 אנחנו באמת עושים מאמץ לזרז ולקצר את זמני המענה
איתי חיים:
 מאז ינואר התמודדנו עם 35 פניות כאלו
איתי חיים:
       כמשרד ממשלתי אנחנו נדרשים לדיווחים שנתיים, למענה למבקר המדינה ולדוחות חופש מידע, לכן אנחנו מצפים להתחשבות מהכנסת
איתי חיים:
 אנחנו מתעדפים את העבודה מול הכנסת וחשוב לנו שהיחס יהיה הדדי
איתי חיים:
 אני אציין לחיוב את ההתייחסות של חלק מיושבי ראש הוועדות
איתי חיים:
 נכון שיש גם אירועים חריגים, אבל באופן כללי היחס של מנהלות, מנהלי הוועדה ויושבי ראש הוועדה כלפי נציגי משרד החינוך הוא ברוב המקרים יחס מאוד מאוד מכבד, מאוד מעריך, ויש קשרי עבודה מאוד תקינים
אופיר כץ:
ביטוח לאומי, בקשה
רועי קרת:
אני לא ער לזה שביטוח לאומי מסתיר איזה שהוא מידע
רועי קרת:
 גם לא קיבלתי מידע ספציפי על מידע שלא הועבר
רועי קרת:
 לנו יש יותר מ-10 מיליון רשומות וכל חיתוך של מידע שלא קיים במערכת לוקח זמן לעבד, מה שלא תמיד המ
רועי קרת:
מ
רועי קרת:
מ מקבל בהבנה
רועי קרת:
 אנחנו לא מופיעים במכתבים שהוצאתם לקראת הישיבות, מה שאומר שעלינו לא התלוננתם
אליעזר שוסטק:
אני רוצה לציין לחיוב את הביטוח הלאומי שבניגוד לכל משרדי הממשלה מאפשרים לנו גישה ישירה לכל אנשי הקשר
רועי קרת:
אנחנו אפילו לא משרד ממשלתי, אנחנו תאגיד לא ממשלתי
אליעזר שוסטק:
כשאנחנו מגיעים לקבל נתונים, בעיקר אומדני עלות, פה הבעיה העיקרית שלנו
רועי קרת:
אומדני עלות שמחייבים חיתוכים עם הכנסות?
אליעזר שוסטק:
גם
שגית אפיק:
לפי חוק יסוד אנחנו צריכים לעשות הערכת עלות תקציבית
רועי קרת:
אנחנו מבינים את הצורך
רועי קרת:
 אנחנו מייצרים את המידע, אבל זה לוקח זמן
רועי קרת:
 המידע על הכנסות הוא לא מידע מקורי שלנו
אופיר כץ:
כמה זמן?
רועי קרת:
לפעמים שבועיים, לפעמים שלושה שבועות
רועי קרת:
 כשאליעזר פונה אלי ואני יודע לענות על המקום, הוא מקבל את התשובה על המקום
רועי קרת:
 אם אני לא יודע לענות מיד, הוא מקבל את התשובה למחרת
רועי קרת:
 לנו יש מינהל מחקר מאוד גדול, כי יש לנו יותר מידע ממה שיש בכל החדר הזה ביחד
רועי קרת:
 כל עיבוד של מידע שדורש חיתוך עם הרבה מאוד רשומות לוקח משאבי מחשב, לוקח משאבי אדם
רועי קרת:
 אנחנו עושים את זה, אבל לפעמים זה לוקח זמן כי זה נעשה במקביל לעבודה השוטפת
רועי קרת:
 המ
רועי קרת:
מ מקבל אצלנו עדיפות על פני כל בקשה של קבלת מידע שהיא לא מה
רועי קרת:
 לפעמים הם קודמים ללשכת השר שלנו, משום שאנחנו תאגיד סטטוטורי ולא משרד ממשלתי
רועי קרת:
 עיבודים של הכנסות אנחנו מקבלים, רק שזה לוקח זמן כי זה לא מידע שלנו
רועי קרת:
 הם לא מבקשים אותו מרשות המסים, הם מבקשים מידע שאנחנו קיבלנו מרשות המסים ואנחנו עושים את החיתוך עליו
אליעזר שוסטק:
חווינו בעבר חוויה קצת יותר טובה בקבלת מידע
אליעזר שוסטק:
 כל מיני שינויים ארגוניים במינהלת המחקר קצת הקשו על קבלת חלק מהמידע כי איחדו הרבה יחידות פנימה שבעבר היו תחת כמה אנשים והיום הם תחת בן אדם אחד
אליעזר שוסטק:
 יכול להיות שיש צורך בהגדרת כוח אדם, שזה לא ענייני, אבל בשורה התחתונה אנחנו יודעים שבעבר זה היה יותר קל
אליעזר שוסטק:
      הנקודה השנייה שמתקשרת למה שהודיה אמרה בהתחלה - לפחות בשלב ראשון שנקבל מענה  "קיבלנו את הבקשה, יש מורכבות א',ב',ג', אנחנו נבדוק מה אנחנו יכולים" לפעמים גם חסרה ההתייחסות הראשונית לבקשת המידע
אליעזר שוסטק:
      יש גם שונות
אליעזר שוסטק:
 יש יחידות שמספקות את המידע יותר מהר, יש אחרות שפחות, לכן אנחנו יודעים שאפשר לעשות יותר למרות שאנחנו מקבלים
אליעזר שוסטק:
 יחסית אנחנו מקבלים הרבה, גם אם זה לוקח הרבה זמן, כשהרבה זמן יכול להיות חצי שנה ושנה במקרים מסוימים, ספציפיים
רועי קרת:
	אני מניח שאליעזר מתייחס למידע שהוא מבקש ממינהל המחקר, כי מינהל המחקר מרכז הכי הרבה מאוד ידע ויש בו כמה אגפים
רועי קרת:
 לכל החלק שנוגע לחקר גמלאות יש יותר חיתוכים ויותר עיבודים שצריך לעשות
רועי קרת:
 אתם לא מבקשים מידע שצריך ללחוץ על כפתור כדי לקבל
רועי קרת:
 תשובה ראשונית בסגנון של "אנחנו עובדים על זה ותקבלו תשובה עוד מעט", זה משהו שאפשר לסדר
רועי קרת:
      המ
רועי קרת:
מ מונה היום למעלה מ-40 חוקרים
רועי קרת:
 כשהוא הוקם היו בו אפס חוקרים
רועי קרת:
 מינהל המחקר שלנו מונה את אותם אנשים שהיו כשהמ
רועי קרת:
מ הוקם
רועי קרת:
 לא הגדילו אצלנו את מספר האנשים, לא יצרו משרה חדשה בשביל העבודה הנוספת
אופיר כץ:
צריך לומר שהמ
אופיר כץ:
מ עובדים בהתאם לדרישות והבקשות של חברי הכנסת
אופיר כץ:
 חברי הכנסת הם נבחרי ציבור שרוצים לספק תשובות לציבור, רוצים לפקח בצורה טובה ולחוקק בצורה מדויקת יותר
אופיר כץ:
 זה לא אנשים משועממים ששולחים אליכם מיילים
רועי קרת:
זה לא מה שאמרתי
רועי קרת:
 אין מחלוקת ואנחנו מבינים את החשיבות, אבל לאנשים שעובדים אצלנו במינהל ומחקר יש עוד עבודה חוץ מאשר לספק מידע למ
רועי קרת:
מ, לכן לפעמים דברים לוקחים זמן
שגית אפיק:
העניין של הערכת עלות תקציבית דחוף יותר מעניינים אחרים, כי הרבה פעמים הוא דרוש לצורך חקיקה שלא תמיד יכולה לחכות
שגית אפיק:
 הקישור הזה חשוב גם לכם, כי הרבה פעמים החקיקה היא בנושאים שלכם
רועי קרת:
כשאני צריך מספרים ממינהל המחקר, אני מבקש את זה הרבה זמן מראש כי אני יודע שזה לוקח זמן
אופיר כץ:
משרד המשפטים, בקשה
ענת אסיף:
אין לנו משהו מיוחד להוסיף מעבר לדברים ששגית הציגה בראשית הדיון
ענת אסיף:
 המסגרת המשפטית ברורה ואין מחלוקת על מסירת המידע
ענת אסיף:
 כפי ששגית ציינה, יצא גם מכתב הנחיה ליועץ המשפטי הקודם
אופיר כץ:
  יצא גם ליועצת המשפטית הנוכחית?
ענת אסיף:
לא
אופיר כץ:
אולי כדאי להוציא גם לה
שגית אפיק:
הוצאתי לה מכתב ריענון
אופיר כץ:
מה הייתה התגובה?
שגית אפיק:
לא קיבלתי תשובה
עמי ברקוביץ:
הוצא מכתב מיד עם כניסתה של היועצת לתפקיד
אופיר כץ:
מתי זה הוצא?
עמי ברקוביץ:
לפני הדיון הקודם, אם אני לא טועה
אופיר כץ:
אנחנו נשמח שהיועצת המשפטית לממשלה תגיב לחברי הכנסת
אופיר כץ:
 היועץ המשפטי הקודם הוציא הנחיה, אז למה היועצת המשפטית לא עושה את זה עכשיו? למה היא לא עונה לנו בכלל?
שגית אפיק:
עם כניסתה לתפקיד העברנו לה מחדש את המכתב שהועבר ליועץ המשפטי הקודם
שגית אפיק:
 שמנו את הדברים על השולחן לידיעה
שגית אפיק:
 ההנחיה כבר הייתה קיימת ואני מניחה שזו הנחייה שלא בוטלה
עמי ברקוביץ:
זמן קצר לאחר מכן הדברים חודדו כאן במסגרת הדיון
עמי ברקוביץ:
 נעשה כל דבר שיוכל לתרום לעניין ולהעצים את החשיבות
אופיר כץ:
 נשמח שהיא תקרא את המכתב, תשיב לנו, וגם תוציא מכתב בהתאם ליועמ"ש הקודם, כי ראינו את השינוי אחרי שהוא הוציא את המכתב
אופיר כץ:
 זה מאוד סייע